રાજ્ય સરકાર દ્વારા એસ. ટી. બસોમાં મુસાફરી અંગે મોટીમોટી જાહેરાતો કરવામાં આવે છે અને લોકોને સલામત સવારી એસટી અમારી સુત્રને સાર્થક કરી લોકોને એસટી બસોમાં મુસાફરી કરવાનું આહવાન કરવામાં આવી રહ્યું છે પરંતુ રાજ્યના અનેક ડેપો અંતર્ગત ચાલતી એસટી બસોની હાલત અત્યંત ખરાબ હોવાથી મુસાફરો સહિત ડ્રાઈવર અને કંડકટરને જીવના જોખમે મુસાફરી કરવી પડતી હોવાની ચર્ચાઓ થઈ રહી છે ત્યારે તાજેતરમાં મોરબી એસટી  ડેપો અંતર્ગત ચાલતી મોરબી-સુરત રૂટની એસટી બસના ટાયરના નટ-બોલ્ટના સ્ટડ નીકળી જતાં મુસાફરોને હાલાકી પડી હતી તેમજ આ અંગે સ્થાનિક રીક્ષાચાલકે જાણ કરતાં સદ્દનસીબે મોટી જાનહાની ટળી હતી.